বরিশাল টুডে ॥ সদ্য সিটি কর্পোরেশন নির্বাচনে পরাজয়ের কারন হিসেবে আবুল হাসানাত আব্দুল্লাহকে দায়ী করে শওকত হোসেন হিরনের বক্তব্যকে অসত্য বলে দাবী করেছেন জেলা আওয়ামী লীগের সাধারণ সম্পাদক সংসদ সদস্য তালুকদার মোঃ ইউনুস। মঙ্গলবার এক প্রেস বিজ্ঞপ্তিতে গত ১৮ জুন বরিশাল ক্লাবে কর্মী সভায় পরাজিত মেয়র প্রার্থী শওকত হোসেন হিরনের বক্তব্যের প্রতিবাদ জানিয়ে জেলা আওয়াম লীগের সম্পাদক এডভোকেট তালুকদার মোঃ ইউনুস বলেন, উক্ত বক্তব্য অসত্য ও অশোভনীয় যা রাজনৈতিক শিষ্ঠাচার বিবর্জিত। তিনি সাবেক চীফ হুইপ ও জেলা আওয়ামী লীগের সভাপতি আবুল হাসানাত আব্দুল্লাহকে অভিযুক্ত করে কটুক্তির তীব্র প্রতিবাদ জানান এবং হিরনকে তার বক্তব্য প্রত্যাহারের জন্য অনুরোধ জানান।